**Secțiunea III**

**Proiect ‘’Ecologica Străulești’’**

STOICA MIHAELA ELENA

ȘCOALĂ GIMNAZIALĂ NR. 13, BUCUREȘTI

Motto: ‘’Dacă nu noi, atunci cine va avea grijă?’’

Argument pentru alegerea temei:

Planeta verde locuită de oameni se zbate sub povara nepăsării noastre. Suntem pe zi ce trece mai schimbați. Stresul nu este ceva cu care ne naștem, obosim mai repede, ne înbolnăvim mai ușor….suntem de fapt rezultatul acțiunilor noastre.

Scopul proiectului: De ce “’Ecologica Străulești ?’’

Pentru că dacă nu intervenim acum, va fi prea târziu, pentru că noi suntem VOLUNTARII care pot schimba ceva.

Aceste scopuri sunt:

* Promovarea conceptelor unui stil de viață structurat pe componentele de natură ecologică, educativă și socială;
* Transformarea comportamentelor cotidiene ale elevilor într-un stil de viață ecologic, cu principii sănătoase și durabile;

Tema proiectului: “Mai aproape de natură, mai aproape de normalitate”

Obiective:

a) imediate:

\* crearea conexiunilor interumane și socializarea acțiunilor prin evidențierea calității și valorii;

\* încurajarea inițiative individuale și de grup;

\* conștientizarea și asumarea responsabilității pentru ambientului școlar;

b) pe termen mediu:

\* relaționarea cu colegii de școală;

\* evidențierea interdependenței între calitatea mediului și viitor;

\* dezvoltarea unui comportament care să integreze atitudini pozitive;

\* dezvoltarea la elevi a sentimentelor de mândrie și apartenența la mediul din care provin;

c) pe termen lung:

\* îmbunătățirea atitudinii grupului țintă față de mediu;

\* obținerea și păstrarea unui spațiu de viață mai curat;

\* integrarea școlii în strategiile comunitare referitoare la dezvoltarea unui mediu sănătos;

\* sporirea competențelor elevilor pentru integrarea socio-comunitară;

\* creșterea calității actului educațional, a respectului față de voluntariat.

Participanți la proiect sunt elevii clasei a III-a A de la Școala Gimnazială Nr. 13.

Locație: Cartierul Străulești

Parteneri: Romprest

Modalități de lucru: crearea celulelor de lucru pe baza de voluntariat și coordonarea lor de către cadrul didactic, vestimentația distinctivă pentru cei implicați în proiect.

Finalități:

\* teoretice: comunicări și considerații scrise

\* practice: amenajarea unor spații în curtea școlii și în parcul din față școlii, fotografii, poezii.

\* resurse informaționale: informații de pe internet, cărți pentru copii, dicționarul enciclopedic, reviste

\* resurse materiale: mături, saci menajeri, mănuși, aparat foto, unelte și plante.

\* resurse birotice: bloc de desen, hârtie glasată, dosare, acuarele, lipici.

Evaluare: realizarea portofoliului

MICUL ECOLOGIST

Eu sunt mic, ecologist

Curat, ca un farmacist!

Natura o îngrijesc

Și copacii înverzesc.

De mici dacă noi muncim

Și natura ocrotim

Vom primi roade bogate,

Fructe dulci și colorate.

Mama, tata, frați, surori,

Profesori, educatori

Protejați pe cât puteți

Pământul ce îl aveți!

(Buruiană Adelina, clasa a III-a A)